# Sant Pere (la Seu d'Urgell)

    Per a l'església del mateix nom de la Seu d'Urgell, vegeu Sant Pere de la Seu d'Urgell.
Sant Pere és un barri de la Seu d'Urgell, a l'Alt Urgell. El barri està situat a l'est del barri de Sant Antoni al nord-est de la ciutat. A més també inclou el paratge de Sant Pere. Es troba per damunt de la N-260 (eix pirinenc) aïllat de la Seu d'Urgell.
Situat a la fi de la plana de la Seu on comença la Serra de Sant Pere que dona nom al barri, el 2001 tenia 55 habitants. Administrativament està dividit i pertany al municipi de la Seu d'Urgell i a les Valls de Valira.

## Partida de Sant Pere

La partida té quatre finques qualificades de zona de sòl protegit de valor agrícola-ramader, una d'elles anterior a l'any 1956 (Cal Vives).
| Nom | Coordenades | Raons per la preservació |
| Cal Vives | 42° 21′ 30″ N, 1° 29′ 53″ E﻿ / ﻿42.358456°N,1.498033°E﻿ / 42.358456; 1.498033 | històriques |
| Torre del Manresà | 42° 21′ 33″ N, 1° 29′ 42″ E﻿ / ﻿42.359062°N,1.494864°E﻿ / 42.359062; 1.494864 | històriques, socials |
| Casa Parrot | 42° 21′ 38″ N, 1° 29′ 19″ E﻿ / ﻿42.360681°N,1.488715°E﻿ / 42.360681; 1.488715 42° 21′ 38″ N, 1° 29′ 23″ E﻿ / ﻿42.360500°N,1.489612°E﻿ / 42.360500; 1.489612 | històriques, socials |
| Cal Troch | 42° 21′ 40″ N, 1° 29′ 12″ E﻿ / ﻿42.361129°N,1.486704°E﻿ / 42.361129; 1.486704 | històriques |
| Mapa de tots els punts: Wikimedia, OSM (KML) |||

### Cal Vives

* Sant Pere, 10. Accés des d'un camí provinent de la carretera N-260.
Format per un habitatge unifamiliar aïllat i una nau en desús, van ser construïts l'any 1946 i l'habitatge, reformat l'any 2008, construït amb murs de càrrega d'obra de fàbrica i forjats de biguetes de formigó i revoltó ceràmic.

### Torre del Manresà

* Sant Pere, 3. Accés des de la carretera N-260.
Format per un edifici destinat a habitatge i un edifici destinat a paller. Apareix en el cadastre de 1955. La casa està construïda amb murs de maçoneria no concertada i forjats de bigues i empostat de fusta i el paller amb murs de càrrega d'obra de fàbrica i forjats de bigues i empostat de fusta.

### Casa Parrot

* Sant Pere, 1-2. Accés des de la carretera N-260.
Una parcel·la amb dues bordes, la Borda Bescaran formada per un habitatge amb un antic paller adjunt i coberts, i un segon edifici, la Borda Parrot amb un sol edifici destinat a habitatge. Ambdós construïts l'any 1966, amb murs de càrrega d'obra de fàbrica i forjats de biguetes de formigó i revoltó ceràmic.

### Cal Troch

* Sant Pere, 9. Accés des de la carretera N-260.
Un habitatge i un antic paller que daten de l'any 1963 i 1936, respectivament. Ambdós construïts amb murs de càrrega d'obra de fàbrica i forjats de biguetes de formigó i revoltó ceràmic.

## Referències

* ↑ «Edicte de 21 de setembre de 2011, sobre acords de la Comissió Territorial d'Urbanisme de Lleida referents al municipi de la Seu d'Urgell.». DOGC 6004. Generalitat de Catalunya, 14-11-2011. [Consulta: 16 maig 2012].
* ↑ Partida Sant Pere, pàg. 1-10.
* ↑ Partida Sant Pere, pàg. 11-17.
* ↑ Partida Sant Pere, pàg. 18-25.
* ↑ Partida Sant Pere, pàg. 26-34.

## Bibliografia

* «Pla Especial del Catalàleg de masies i cases rurals de la Seu d'Urgell: Partida Sant Pere». Ajuntament de la Seu d'Urgell, 2011. [Consulta: 18 maig 2012].